Diari Oficial de la Generalitat Valenciana


Sumari del DOGV 431, del 22-09-1986 (1986/807224)

RESOLUCIÓ d'11 d'agost de 1986, de la Direcció General d'Educació Bàsica i Ensenyaments Especials, sobre l'òrganització i el funcionament dels Menjadors Escolars en Centres Públics.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   431

Data del DOGV
:   22-09-1986

Secció del DOGV
:   ALTRES DISPOSICIONS

Número del document
:   1986/807224


Data del document
:   11-08-1986

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució d'11 d'agost de 1986, de la Direcció General d'Educació Bàsica i Ensenyaments Especials, sobre l'organització i el funcionament dels Menjadors Escolars en Centres Públics.  
Les Circulars de la Direcció General d'Educació Bàsica i Ensenyaments Especials dels cursos 1984/85 i 1985/86 han servit de març per a l'organització i el funcionament dels Menjadors escolars en Centres Públics de la Comunitat Valenciana.   
A partir de l'experiència d'aplicació d'aquestes cal una ordenació que regula un servei de suport a l'educació com són els Menjadors escolars; per tot això, aquesta Direcció General, ha resolt:   
1. Servei de Menjador escolar.   
Els Menjadors Escolars són serveis complementaris de suport a l'escolarització i d'educació alimentària alhora establerts en els Centres Públics que compten amb instal·lacions i mitjans adequats per a aquesta finalitat, el Consell Escolar dels quals acorda el seu funcionament.   
2. Posada en funcionament del Menjador escolar.   
En la primera quinzena de setembre, i segons el que disposa l'art. 14.g del Decret 12/1986, pel qual s'aprova el Reglament dels Organs de Govern dels Centres Públics d'Educació General Bàsica, Batxillerat i Formació Professional, el Consell Escolar aprovarà el Pla del Menjador Escolar i determinarà les directrius per a la posada en marxa i el funcionament atenent-se a les normes de la present Resolució.   
Aquest Pla serà tremés al Servei Territorial de Cultura i Educació, per a l'aprovació, en la segona quinzena del mes de setembre.   
3. Organització dels Menjadors escolars.   
3.1. Menjadors escolars dirigits i administrats pel professorat del Centre.   
3.1.1. Modalitats de gestió:   
a) Mitjançant contractació del personal de cuino.   
Els Menjadors Escolars que durant el curs 1985-86 ja hagen regularitzat les contractacions laborals de personal de cuina mantindran en els mateixos termes els contractes per al present curs, llevat que circumstàncies especials degudament confirmades aconsellen la no renovació del contracte.   
El Director del Centre cridarà aquest personal que ja havia treballat l'anterior Curs i els donarà d'alta en la Seguretat Social, amb data d'u d'octubre i així mateix els donarà de baixa en acabar l'activitat del Menjador.   
En cas de noves contractacions, el Director les gestionarà mitjançant el Servei Territorial de Cultura i Educació.   
b) Mitjançant contracte amb Empreses d'Alimentació.   
El Consell Escolar del Centre, amb l'estudi econòmic i nutritiu previ i comparat de les diferents ofertes, triarà l'empresa que considere més idònia i es trobe degudament enregistrada i autoritzada.   
Aquesta proposta, juntament amb dues més, es remetrà al Director Territorial de Cultura i Educació per a la signatura del corresponent contracte. L'empresa seleccionada aportarà prèviament la documentació següent:   
- Autoritzacions sanitàries i empresarials corresponents.   
- Estar al corrent en el pagament de la Llicència Fiscal.   
- Estar al corrent del pagament de la Seguretat Social dels Treballadors de l'empresa.   
- Carnet de manipuladors d'aliments dels seus treballadors.   
- Relació de 20 menús tipus que hauran d'ajustar-se als requisits nutricionals mínims que s'estableixen en el manual «Normes dietètiques per a Menjadors i Residències Escolars» editat per la Conselleria de Sanitat i Consum.   
El contracte es formalitzarà per triplicat, (segons el model utilitzat en el curs 1985-86) pel temps que va des de l'1 d'octubre al 31 de maig, i en quedarà una còpia en el Centre, una altra en poder de l'empresa i una tercera es trametrà al Servei Territorial de Cultura i Educació.   
Aquestes empreses hauran de complir la legislació vigent sobre Menjadors col·lectius i la de caràcter laboral, i el seu incompliment serà motiu de rescissió de contracte. Cap empresa no podrà utilitzar les instal·lacions de Centres Públics per a elaborar menjars amb destinació a uns altres Centres sense autorització expressa del Servei Territorial de Cultura i Educació corresponent, amb l'informe previ del Consell Escolar del Centre   
El pagament pel servei prestat a aquestes empreses el realitzarà el Director del Centre mitjançant els fons que en el Menjador es destinen per a aquesta finalitat. Els rebuts i les factures s'enregistraran en els arxius de comptabilitat del Menjador.   
3.1.2. Equip d'Educadors.   
El personal necessari per al funcionament dels Menjadors Escolars serà el següent:   
a) Director del Centre: Es el màxim responsable del funcionament del Menjador. S'encarrega de la coordinació de l'equip de gestió.   
En cap cas no podrà assumir les funcions d?encarregat i/o administrador.   
b) Encarregat del Menjador: Té com a missió el tracte amb educadors, el personal de cuino i comensals.   
L'elaboració de minutes, compra d'aliments i administració comptable.   
El control d'higiene dels aliments i locals.   
L'organització del servei de menjar i l'inventari periòdic dels estris de cuino i la reposició d'aquests.   
c) Administrador del Menjador: Aquest Càrrec podrà existir en aquells Menjadors amb més de 160 comensals i que tinga contractat directament el personal de cuino.   
S'ocuparà de tots els aspectes econòmics i comptables del Menjador i col·laborarà en la resta de tasques educatives amb els professors-educadors.   
d) Quan la modalitat de gestió siga mitjançant contracte amb empreses d'alimentació, els càrrecs d'Encarregat i Administrador recauran sobre la mateixa persona i tindrà com a missió la relació economico-administrativa de l'Empresa. El tracte amb educadors i comensals, el control sobre l'higiene i la correcció de les minutes i els locals, l'organització del servei de menjars i l'inventari periòdic dels estris de cuino i la seua reposició. Percebrà només un incentiu.   
Tant l'Encarregat com l'Administrador del Menjador seran designats a principi de curs pel Consell Escolar del Centre. Tindran preferència per a assumir funcions d'Encarregat, Administrador i Professor-educador en el Menjador Escolar, aquells professors que posseesquen el Títol d'Iniciats en Alimentació i Nutrició.   
e) Professors Educadors:   
1. Podran ser-ho tots els Professors del Centre i aquells, els alumnes dels quals, facen ús d'aquest servei.   
2. En els Centres específics d'Educació Especial podran ser educadors els Professors, els Adjunts de Taller i els Fisioterapeutes. Als efectes de còmput total del nombre d'educadors es comptaran els Curadors, que tenen assignat aquest servei entre les seues funcions, encara que no es comptaran per a la distribució d'incentius.   
3. Correspon als Professors-Educadors la vigilància durant els menjars i la realització d'activitats d'Educació en el temps lliure amb els alumnes durant el temps anterior i posterior a les menjades.   
4. El número de professors-educadors en els centres de règim ordinari serà com a mínim., d'un per cada 35 alumnes o fracció de 20.   
En aquells Menjadors en què hi haja alumnes comensals d'Educació Pre-escolar la relació de professor-alumne per a aquest nivell serà d'1 per cada 20 alumnes.   
En els centres d'Educació Especial, el nombre de professors-educadors serà igual al nombre d'unitats escolars en funcionament.   
5. Cas que més professors del Centre vulguen exercir la funció d'educadors, es tindrà en compte que l'assignació d'incentius ha de realitzar-se d'acord amb les relacions anteriors. Per a la realització del servei de professor-educador s'establirà en tot Menjador escolar un torn voluntari entre tots els professors del centre durant el curs escolar. Si no es poguessen cobrir les necessitats s'efectuarà una convocatòria per part del Consell Escolar de beques de col·laboració per a estudiants universitaris que vulguen col·laborar en les tasques d'educació alimentària i d'educació en el temps lliure.   
Si aquesta convocatòria quedes deserta, hauria de comunicar-se al Servei Territorial de Cultura i Educació que, única i excepcionalment en els Centres en els quals hi ha transport escolar oficial, contractarà Educadors de Menjador, (que hauran de ser professors d'EGB, Animadors Juvenils o personal idoni que estiga inscrit en les Oficines de l'INEM).   
En la resta dels Centres, de no arribar a un acord per a la continuïtat mitjançant concert amb una Entitat (Apartat 3.2), finalitzarà l'activitat del Menjador.   
6. La relació de professors-educadors del Menjador escolar s'inclourà en el Pla Anual del Menjador per a l'aprovació pel Consell Escolar del Centre.   
7. El personal de l'equip d'educadors percebrà una gratificació econòmica pel servei a més del dinar diari amb càrrec als fons del Menjador, atenent-se a la taula següent:   
Nombre de comensals Fins a 200 Més de 200  
Director fins a 650 650  
Encarregat fins a 1200 1400  
Administrador fins a 1200 1400  
Educador fins a 800 800  
Menjadors que tenen contractat el Servei amb Empreses d'alimentació:  
Nombre de comensals Fins a 200 Més de 200  
Director fins a 650 650  
Encarregat/Administrador fins a 1000 1000  
Educador fins a 800 800  
Mensualment el Director estendrà una relació de les gratificacions percebudes que serà arxivada en els registres de Comptabilitat del Menjador. Les retencions del 5% de l'IRPF sobre els incentius seran ingressades trimestralment en la Delegació Provincial del Ministeri d'Economia i Hisenda.   
3.2 Menjadors escolars per Concert.   
El Consell Escolar del Centre, pot acordar de cedir la gestió i l'administració del Menjador a entitats o institucions que estiguen en possessió del reconeixement legal suficient per a realitzar aqueixa funció (Associació de Pares d'Alumnes, Fundacions Municipals, Patronats, Cooperatives...).   
El Director Territorial de Cultura i Educació autoritzarà el Director del Centre perquè en el seu nom. i representació formalitze el corresponent concert (segons model utilitzat en el curs 1985/86), pel període que va de l'1 d'octubre al 31 de maig. Es formalitzarà per triplicat i en quedarà una còpia en el Centre, una altra en poder dels concertants i una tercera que serà tramesa al Servei Territorial de Cultura i Educació.   
Els Centres que en el curs 1985/86 ja han funcionat d'aquesta manera i no han variat les condicions del concert, en remetran al Servei Territorial de Cultura i Educació la renovació, en compliment de la clàusula segona del Concert subscrit.   
L'Entitat concertant determinarà la persona responsable que en nom. i representació d'aqueixa Entitat complirà la funció de coordinació de l'equip del Menjador. Així mateix podrà determinar l'Organ de gestió que calga.   
L'Entitat concertant haurà de presentar al Consell Escolar del Centre el corresponent Pla de Menjador segons el guió que es detalla en aquesta Resolució. Del compliment del Pla donarà informació trimestral al Consell Escolar del Centre. La no presentació d'aquest seguiment pot donar motiu a la rescissió del concert.   
L'Entitat concertant s'atendrà a les disposicions vigents en matèria educativa, laboral, sanitària i bromatològica.   
El Consell Escolar determinarà amb l'Entitat Concertant l'ús de les instal·lacions del Centre necessàries per al desplegament de les activitats del Menjador Escolar en els seus aspectes alimentaris i d'educació en el temps lliure. Així mateix l'Entitat concertant es farà càrrec dels fons de Menjador existents en el moment de la signatura del concert per a començaren la gestió. Igualment si en acabar el concert no es prorroga, l'Entitat concertant farà entrega del romanent, si hi havia, al Consell Escolar del Centre.   
En el cas de rescissió unilateral per part de l'entitat concertant aquesta haurà de subrogar-se en les càrregues i obligacions de tot tipus que en aquest moment tingués contragudes.   
4. Organ de gestió de Menjador.   
El Consell Escolar del Centre nomenarà una Comissió encarregada del seguiment i control del Menjador Escolar, on caldrà que estiguen representats tots els membres de la comunitat educativa amb incidència en el Servei de Menjador.   
Així mateix elaborarà el Reglament Interior del Menjador si aquest no estigués arreplegat en el Reglament de Règim Interior del Centre.   
5. Comensals.   
5.1. Tots els alumnes del Centre amb caràcter voluntari, poden utilitzar el Servei de Menjador Escolar. En cas de ser superior la demanda a la capacitat d'oferta de places se seguirà, per part del Consell Escolar del Centre o organisme en què delegue, l'ordre de prioritats següent:   
a) Alumnes transportats o amb ajuda assistencial a càrrec de la Conselleria de Cultura, Educació i Ciència.   
b) Alumnes que tenen necessitat real de fer ús del Menjador Escolar en raó de la distància dels seu domicili al Centre, impossibilitat material de ser atesos pels pares o qualsevol altra circumstància estimada pel Consell Escolar del Centre.   
c) Alumnes l'assistència dels quals al Menjador Escolar és totalment voluntària, no està subjecta a cap raó de necessitat. En cada un dels casos anterior tindran prioritat els alumnes d'EGB, sobre els de Pre-escolar per ser aquest un nivell no obligatori d'escolaritat.   
d) Altres comensals: Amb ocasió de vacants en el Menjador Escolar i a lliure estimació del Consell Escolar del Centre podran admetre's o no. Es consideraran especialment els alumnes d'Ensenyaments Mitjans que utilitzen diàriament el servei de transport escolar i no tinguen Menjador en el seu Centre.   
Per tal d'evitar que una situació de fet puga generar un dret de cara al curs següent, ja que seria lesiu per a uns altres alumnes amb més prioritat, cada principi de curs es farà una selecció nova d'alumnes que utilitzaran el servei del Menjador Escolar. La selecció es realitzarà mitjançant convocatòria i posterior aprovació per part del Consell Escolar del Centre.   
5.2. Tots els comensals abonaran l'import de la seua plaça exceptuant-ne els que reben ajudes de la Conselleria de Cultura, Educació i Ciència, els quals, si de cas, abonaran la diferència entre l'ajuda rebuda i el cost de la minuta que tinga establerta el Menjador.   
5.3. A aquests efectes el cost de la minuta diària serà fixat pel Consell Escolar del Centre i en cap cas no haurà de ultrapassar les 275 pessetes diàries.   
5.4. Els professors del Centre o d'uns altres, si hi havia places vacants en el Menjador, podran utilitzar l'esmentat servei. Per a això caldrà abonar el preu total de la minuta. El Consell Escolar del Centre podrà determinar un augment fins a un 20% més per a la minut d'aquests. Els professors que utilitzen aquest servei no estaran obligats a col·laborar en cap de les activitats del Menjador i s'adaptaran en l'horari de menjars al que estableix el Menjador Escolar.   
6. Pla de Menjador.   
6.1. Cada equip encarregat d'un Menjador Escolar elaborarà abans de començar-ne les activitats un Pla de Menjador que contemplarà, almenys, els aspectes següents:   
a) Objectius a desplegar:   
1. En educació alimentària: coneixements, hàbits...   
2. En educació en el temps lliure: aspectes artístics, culturals, esportius, recreatius...   
b) Activitats (en els dos aspectes anteriors).   
c) Horaris:   
D'alumnes comensals.   
De professors.   
Del personal de cuino.   
d) Equip Pedagògic: Persones responsables de dur a terme el pla i la distribució de tasques entre els membres de l'equip.   
e) Organització i agrupament dels alumnes per als dinars i les activitats d'educació en el temps lliure.   
f) Instal·lacions del Centre i Recursos necessaris per al correcte desplegament de les activitats. Mesures de seguretat.   
g) Pressupost econòmic de l'any.   
h) Procediments per al seguiment i control dels objectius i les activitats del Pla.   
Aquest Pla serà presentat per a l'aprovació pel Consell Escolar del Centre, i segons els tràmits que s'especifiquen en el punt 2 d'aquesta Resolució.   
6.2. Igualment en el mes de juny l'equip pedagògic elaborarà una Memòria sobre el funcionament del Menjador, valorant els aspectes del Pla, veient el seu grau de compliment les deficiències detectades i les propostes de millora. Aquesta Memòria serà presentada al Consell Escolar del Centre per a la seua inclusió en la Memòria General del Centre.   
7. Control de l'activitat econòmica   
En els Centres amb Menjador Escolar gestionat directament pel professorat, per al control dels fons que utilitza el Centre per atendre les despeses del Menjador, se seguiran les actuacions següents:   
7.1. Obertura i funcionament de comptes corrents.   
El Centre obrirà a nom. del Menjador un compte corrent en qualsevol Entitat de Crèdit de la localitat. Les ordres de pagament que s'expediran contra aquests comptes ho seran amb les signatures conjuntes del Director i l'Encarregat, o, si de cas, de l'administrador del Menjador Escolar.   
Per a proveir els casos d'absència o malaltia, s'establiran aquells que han de substituir-los en la signatura de l'esmentades ordres de pagament.   
Els interessos que poguessen acreditar els fons existents en l'esmentat compte de la Banca no oficial seran ingressats mitjançant transferència bancària al compte de la Conselleria d'Economia i Hisenda «Taxes d'Educació» número 400483392951 de la Caixa d'Estalvis de València. Urbana Pintor Sorolla de València. El resguard de la transferència haurà de trametre's al Servei d'Intervenció i Comptabilitat. Secció d?Ingressos de la Conselleria de Cultura, Educació i Ciència.   
7.2. Comptabilitat.   
Tots els Menjadors escolars disposaran d'un Llibre de Registre de Menjador, el qual arreplegarà en el «càrrec» tots els ingressos de recursos que es realitzen, tant els procedents d'Ajuda de Menjador, com dels alumnes i, si de cas, d'unes altres procedències destinades al manteniment del Menjador i el «abonament» es reflectiran els pagaments. El saldo constant disponible significarà els recursos existents pendents d'invertir.   
Els assentaments erronis per defecte motivaran un assentament complementari i quan siguen per excés un assentament en roig. La numeració dels assentaments serà correlativa dins de cada exercici. A més d'aquest Llibre Registre podran utilitzar-se aquells altres que l'òrgan de gestió estime oportuns. En tots i a la primera pàgina o contraportada, haurà de figurar una Diligència d'habilitació amb el text següent:   
Conselleria de Cultura, Educació i Ciència   
Servei Territorial d   
Col·legi Públic:   
S'habilita el present llibre destinat a Registre de Menjador compost d   
fulls sellegats amb el d'aquest Centre per a les anotacions establertes per la Resolució de la Direcció General d'Educació Bàsica i Ensenyaments Especials d'11 d'agost de 1986 corresponent al Col·legi Públic d denominat   
 a, d de 19   
El Director del Centre El Secretari  
(Segell)  
Una vegada finalitzat el funcionament del Menjador escolar, l'Organ encarregat de la gestió del Menjador farà el balanç econòmic del curs on es detallaran els ingressos i les despeses que ha tingut, així com el saldo de tancament. Aquest balanç serà presentat al Consell Escolar del Centre i una còpia serà remesa al Servei Territorial de Cultura i Educació.   
L'original juntament amb les factures corresponents quedarà arxivat en el Centre a disposició dels Serveis d'Inspecció. Si hi hagués romanents de fons i sempre que no siguen procedents d?ajudes percebudes amb càrrec a crèdits pressupostaris el Consell Escolar del Centre decidirà en què han de ser invertits, tenint en compte que, amb caràcter prioritari han de ser destinats a reposició de materials del Centre, utilitzats per al funcionament del Menjador.   
7.3. Justificació de les ajudes de Menjador rebudes   
Els Menjadors escolars que reben ajudes de Menjador, tant els gestionants pels professors com els de Concert hauran de tenir en compte:   
El pagament de les ajudes s'efectuarà mitjançant lliuraments «a justificar» al començament de cada un dels trimestres del curs.   
La justificació d'aquests lliuraments es realitzarà al termini màxim de 90 dies comptats a partir de la data en què aquests es feren efectius. L'incompliment d'aquest termini, obligarà la iniciativa per part del Servei Territorial d'Educació de l'expedient de reintegrament que calga. La justificació de les ajudes es realitzarà segons el model que figura com a Annex i serà presentada pels Centres davant el Servei Territorial de Cultura i Educació corresponent per duplicat, perquè aquest la trameta amb la seua conformitat a la Direcció General d'Educació Bàsica i Ensenyaments Especials. Servei de Centres.   
8. Minutes.   
L'aspecte fonamental de funcionament del servei de Menjador en un centre escolar ha de ser la funció educativa que aquest puga realitzar pel que fa a la formació de bons hàbits de consum d'aliments en els escolars, que tan positivament poden repercutir en el seu desplegament i en la salut a més de la relació que puga establir-se entre l'educació en alimentació i nutrició que s'impartesca en l'aula i la pràctica de consum de menús equilibrats en el Menjador.   
Cal, doncs, posar especial cura en la planificació dels menús que el Menjador oferesca, per a la qual cosa pot servir de guia el manual de «Normes Dietètiques per a Menjadors i Residències Escolars», editat per la Conselleria de Sanitat i Consum.   
En el Pla Anual del Menjador, haurà d'incloure's una relació de 20 menús tipus, basats en les normes d'aquest manual, a partir dels quals s'elaboraran els corresponents a cada mes. Aquestes mateixes normes serviran de base per a l'aprovació dels menús mensuals que les empreses d'alimentació hauran de presentar amb la suficient antelació als Consells Escolars, si el Menjador feia ús dels serveis d'una d'aquestes empreses.   
9. Cessament d'activitats dels Menjadors Escolars.   
Perquè un Menjador Escolar cessa en les seues activitats el Consell Escolar del Centre haurà de sol·licitar-ho al Servei Territorial de Cultura i Educació a fi que resolga sobre aquest cessament. Es podrà cessar d'ofici per part del Servei Territorial de Cultura i Educació quan n'hi haja raons provades i amb l'audiència prèvia del Consell Escolar del Centre interessat.   
D'igual manera s'actuarà quan per raó de força major calga efectuar la suspensió temporal d'un Menjador escolar.   
Aquesta suspensió no eximeix els pares d'alumnes comensals ni els professors que utilitzen habitualment el Menjador del pagament de la part de la minuta corresponent a salaris del personal laboral.   
10. Equipament dels Menjadors Escolars.   
A fi d'aprofitar al màxim els recursos disponibles per part del Servei Territorial de Cultura i Educació corresponent es distribuiran, on calga, els romanents de mobiliari i estris de cuino dels Menjadors de Centres Públics que no tinguen en funcionament el servei de Menjador.   
11. Control dels Menjadors Escolars   
Sense perjudici de la supervisió que en matèria laboral i sanitària corresponga a unes altres instàncies, la Inspecció Educativa controlarà el funcionament dels Menjadors escolars.   
12. Condicions higièniques dels Menjadors Escolars.   
Les condicions higienico-sanitaries que han de reunir complir i fer complir els Menjadors Escolars són de dos tipus: uns Generals i uns altres Particular que depenen del tipus de gestió.   
1. Generals:   
a) Tots els Menjadors haurà de posseir un Llibre de visites d'acord amb el Reial Decret 2.817/1983 sobre Menjadors col·lectius que específica les característiques que han de reunir aquests Menjadors.   
Estarà a disposició dels Inspectors de la Conselleria de Sanitat i Consum que hi registraran les indicacions, suggeriments, etc., que estimen oportuns en les seues visites.   
b) Totes les persones que tinguen algun contacte amb els aliments en la seua recepció, manipulació o distribució, hauran d'estar en possessió del carnet de «Manipuladors d'Aliments» (Reial Decret 2.505/1983). Es recomana que d'acord amb l'art. 7 de l'esmentat Reial Decret, s?exposa el «cartell» que difon aquesta disposició.   
2. Particulars:   
Quan els dinars que se serveixen en el Menjador Escolar, procedesquen d'instal·lacions industrials alienes al Menjador (Cuines Centrals), hauran de complir inexcusablement els requisits que, per a la seua elaboració i transport assenyala i exigeix l'OM de 21 de febrer de 1977. Entre els quals s?exigeix com a requisit indispensable que, l'Empresa elaborada, estiga en possessió del preceptiu número de Registre Sanitari indicatiu de l?autorització per a aquesta activitat i estarà sotmesa la preceptiva inspecció sanitària de les primeres matèries, de la seua manipulació i transport   
13. Seguretat i protecció.   
Els Directors dels Centres Públics amb instal·lacions de Menjador Escolar adoptaran en el mes de setembre, les mesures oportunes per a la revisió i posada al dia de la Seguretat en tots els elements que utilitza el Menjador (Cuino, magatzems, dipòsits i conduccions de combustibles .) En el cas de Menjadors en règim de Concert es demanarà a l'Entitat Concertant els corresponents certificats que garantesquen la seguretat en totes les instal·lacions.   
14. Interpretació.   
S'autoritza els Directors dels Serveis Territorials de Cultura i Educació per fixar cada curs escolar la revisió necessària de què disposen els apartats 3.1.2e i 5.3., així com per a dictar totes les instruccions que calguen per a la correcta interpretació i desplegament d'aquesta Resolució.   
València, 11 d'agost de 1986.- El Director General d'Educació Bàsica i Ensenyaments Especials: Baltasar Vives i Moncho.  
Veure annex